b'\n_START_ARTICLE_\nCeratocentrus\n_START_SECTION_\nUtseende\n_START_PARAGRAPH_\nStore (ca. 40-50 millimeter), brune trebukker. Kjevene er noe forst\xc3\xb8rrede og fremstrakte. Fasett\xc3\xb8ynene er ganske store, lite utst\xc3\xa5ende. Antennene er middels lange, de ytterste leddene har et vedheng slik at antennene er kamformede i spissen. Pronotum er mye bredere enn langt, med er spisst utskudd p\xc3\xa5 forhj\xc3\xb8rnet og en pigg midt p\xc3\xa5 siden. Dekkvingene er mye bredere enn pronotum, med rettvinklede "skuldre" og parallelle sider, uten tydelige, opph\xc3\xb8yde ribber. Beina er forholdsvis korte.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er nattaktive. En del av dem kommer til lys.\n_START_SECTION_\nUtbredelse\n_START_PARAGRAPH_\nSlekten er utbredt i Afrika s\xc3\xb8r for Sahara.'